
[bookmark: _Toc231993438]1.	INTRODUCERE
Începând din 2016, Comisia Europeană publică un raport anual privind siguranța operațiunilor petroliere și gaziere offshore din UE.
Temeiul juridic al prezentului raport îl constituie articolul 25 alineatul (3) din Directiva 2013/30/UE[footnoteRef:1] a Parlamentului European și a Consiliului din 12 iunie 2013 privind siguranța operațiunilor petroliere și gaziere offshore și de modificare a Directivei 2004/35/CE (denumită în continuare: „Directiva privind siguranța operațiunilor offshore”). Directiva vizează atingerea unui nivel ridicat de siguranță în cadrul operațiunilor petroliere și gaziere offshore, în beneficiul: [1:  JO L 178, 28 iunie 2013, p. 66.] 

(i) lucrătorilor;
(ii) mediului;
(iii) platformelor și echipamentelor offshore;
(iv) activităților economice precum pescuitul și turismul.
Directiva, astfel cum a fost pusă în aplicare de statele membre, contribuie la:
(i) prevenirea accidentelor și incidentelor majore;
(ii) reducerea numărului de incidente;
(iii) asigurarea unei monitorizări eficace a urmărilor accidentelor și incidentelor în scopul reducerii gravității consecințelor acestora.
La fel ca rapoartele anterioare, prezentul raport anual:
(i) indică numărul și tipul instalațiilor din UE;
(ii) oferă informații cu privire la incidentele de siguranță survenite în aceste instalații;
(iii) evaluează performanța în materie de siguranță a operațiunilor petroliere și gaziere offshore.
Raportul acoperă în prezent o perioadă de nouă ani și servește drept istoric al performanței în materie de siguranță în cadrul activităților petroliere și gaziere offshore ale statelor membre.
Prezentul raport se bazează pe rapoartele anuale și pe datele transmise de statele membre, astfel cum se prevede la articolul 25 alineatul (3) și la punctul 3 din anexa IX la Directiva privind siguranța activităților offshore.
Există 164 de instalații petroliere și gaziere offshore situate în Marea Mediterană, 147 în Marea Nordului și în Oceanul Atlantic, 9 în Marea Neagră și 4 în Marea Baltică. În 2024, autoritățile competente ale statelor membre au inspectat siguranța a 299 de instalații offshore aflate în jurisdicția lor. În același an, autoritățile competente ale statelor membre au raportat două accidente majore.
Numărul incidentelor a crescut de la 44 în 2023 la 72 în 2024.

[bookmark: _Toc231993439]2.	TEMEIUL JURIDIC
În conformitate cu articolul 25 alineatul (3) din Directiva privind siguranța operațiunilor offshore, Comisia trebuie să publice un raport anual privind siguranța și impactul asupra mediului al operațiunilor petroliere și gaziere offshore. Acest raport se bazează pe rapoarte anuale individuale pe care statele membre trebuie să le prezinte Comisiei. La punctul 3 din anexa IX la directivă se stabilesc informațiile minime pe care trebuie să le conțină rapoartele anuale:
(i) numărul, vechimea și amplasamentul instalațiilor;
(ii) numărul și tipul de inspecții și investigații efectuate, pe lângă orice măsuri de asigurare a respectării legii sau condamnări;
(iii) incidentele care au avut loc;
(iv) orice modificare majoră adusă cadrului de reglementare offshore;
(v) performanța operațiunilor petroliere și gaziere offshore.
În temeiul articolului 2 alineatul (2) din Regulamentul de punere în aplicare (UE) nr. 1112/2014 al Comisiei din 13 octombrie 2014[footnoteRef:2] (denumit în continuare „Regulamentul de punere în aplicare”), termenul până la care statele membre trebuie să publice și să transmită informațiile solicitate este data de 1 iunie care urmează perioadei de raportare (de exemplu, 1 iunie 2025 pentru 2024). [2:  JO L 302, 22 octombrie 2014, p. 2.] 

Statele membre trebuie să transmită informațiile utilizând modelele prevăzute în anexa II la Regulamentul de punere în aplicare. Modelele dau posibilitatea:
(i) operatorilor și proprietarilor de instalații petroliere și gaziere offshore să facă schimb de informații referitoare la indicatorii privind pericolele majore;
(ii) statelor membre să publice informații referitoare la indicatorii privind pericolele majore.
Un document de orientare al serviciilor Comisiei[footnoteRef:3] oferă autorităților competente din statele membre, operatorilor și proprietarilor informații complementare și exemple pentru a promova o interpretare consecventă a cerințelor de raportare din Regulamentul de punere în aplicare. [3:  Document de orientare privind Regulamentul de punere în aplicare (UE) nr. 1112/2014 al Comisiei din 13 octombrie 2014.] 

[bookmark: _Toc231993440]3.	METODOLOGIA ȘI INFORMAȚIILE PRIMITE
Statele membre trebuie să prezinte rapoarte anuale cu privire la incidentele de siguranță din sectorul petrolier și gazier offshore, utilizând modelele. Aceste rapoarte anuale trebuie să includă informații privind instalațiile petroliere și gaziere offshore din UE, cum ar fi numărul, tipul, amplasamentul și vechimea. Rapoartele statelor membre trebuie să furnizeze de asemenea informații cu privire la numărul de: (i) inspecții offshore, investigații și măsuri luate pentru asigurare a respectării legii; (ii) incidente pe categorii, în conformitate cu articolul 25 alineatul (3) din Directiva privind siguranța activităților offshore; și (iii) vătămări, în conformitate cu cerința de raportare H din Regulamentul de punere în aplicare nr. 1112/2014.
Pentru prezentul raport anual, Comisia a utilizat informațiile furnizate de Bulgaria, Croația, Cipru, Danemarca, Germania, Grecia, Irlanda, Italia, Malta, Țările de Jos, Polonia, Portugalia, România și Spania. Toate aceste state membre au declarat că au transmis toate informațiile necesare cu privire la toate instalațiile. Celelalte state membre nu au desfășurat activități în sectorul petrolier și gazier offshore. 
[bookmark: _Toc231993441]4.	SECTORUL PETROLIER ȘI GAZIER OFFSHORE DIN UE
[bookmark: _Toc231993442]4.1 Instalații și producție
Statele membre au raportat existența a 324 de instalații în apele UE în 2024 (a se vedea tabelul 1):
· [bookmark: _Hlk147743046]Majoritatea instalațiilor offshore[footnoteRef:4] se aflau în Marea Mediterană. Italia este cea mai activă (cu 43 % din numărul total de instalații din apele UE), urmată de Croația. [4:  Instalațiile de foraj offshore mobile nu sunt incluse în datele din secțiunea 4.1.] 

· În Marea Nordului și în Oceanul Atlantic, majoritatea instalațiilor (aproximativ 42 % din totalul instalațiilor din apele UE) se aflau în zona economică exclusivă a Țărilor de Jos din Marea Nordului.
· În Marea Neagră, România are o industrie petrolieră și gazieră offshore consacrată. Bulgaria continuă explorarea offshore a hidrocarburilor, dar nu avea decât o singură instalație și produce cantități mici de petrol și gaze.
· În Marea Baltică, numai Polonia are instalații offshore.
Tabelul 1: Instalații la 1 ianuarie 2024: tipul instalației, pe regiune și stat membru
	Regiune
	Țară
	Tipul instalației (*)
	

	
	
	FMI
	NUI
	FNP
	FPI
	Total (regiune/țară)
	Diferență față de 2023

	Marea Baltică

	
	3
	1
	0
	0
	4
	--

	
	Polonia
	3
	1
	0
	0
	4
	--

	Marea Neagră


	
	5
	4
	0
	0
	9
	--

	
	Bulgaria
	0
	1
	0
	0
	1
	--

	
	România
	5
	3
	0
	0
	8
	--

	Marea Mediterană
	
	15
	147
	0
	2
	164
	--

	
	Croația
	2
	17
	0
	0
	19
	--

	
	Grecia
	1
	1
	0
	0
	2
	--

	
	Italia
	11
	127
	0
	2
	140
	--

	
	Spania
	1
	2
	0
	0
	3
	--

	Marea Nordului și Oceanul Atlantic
	
	42
	100
	5
	0
	147
	--

	
	Danemarca
	10
	19
	1
	0
	30
	--

	
	Germania
	1
	1
	0
	0
	2
	--

	
	Irlanda
	0
	0
	0
	0
	0
	--

	
	Țările de Jos
	31
	80
	4
	0
	115
	--

	Total (tip de instalație)
	
	65
	252
	5
	2
	324
	--


	(*) FMI: instalație fixă cu echipaj; FNP: instalație fixă neproductivă; FPI: instalație de producție plutitoare; NUI: Instalație fără echipaj în mod normal.
	



Peste jumătate dintre instalațiile offshore au intrat în funcțiune în perioada 1980-2000. În 2024 au intrat în funcțiune două instalații fixe noi[footnoteRef:5]. Din 2010, dezvoltarea de noi instalații de producție a scăzut semnificativ în regiunea Mării Nordului și a Oceanului Atlantic. [5:  Patru în Italia, una în Țările de Jos.] 

Aproximativ 76 % din petrolul și gazele produse în Uniunea Europeană (12 254 de kilotone echivalent petrol – denumite în continuare: „ktep”) sunt produse în Marea Nordului și în Oceanul Atlantic (a se vedea tabelul 2). Cei mai mari producători din Marea Nordului și din Oceanul Atlantic sunt Țările de Jos și Danemarca. Italia și Croația sunt cei mai mari producători din Marea Mediterană, urmate de Grecia. Spania nu a înregistrat nicio producție. În Marea Neagră, doar producția României este semnificativă.
Tabelul 2: Producția offshore de petrol și gaze din UE în ktep în 2024
	Regiune
	Țară
	ktep
	% din totalul UE
	Variație (în %) față de 2023

	Marea Baltică
	
	301,29
	1,87 %
	6,09 %

	
	Polonia
	301,29
	1,87 %
	6,09 %

	Marea Neagră
	
	1 709,131
	10,63 %
	-4,30 %

	
	Bulgaria
	4,667
	0,03 %
	–33,33 %

	
	România
	1 704,464
	10,60 %
	–4,14 %

	Marea Mediterană
	
	1 817,17
	11,30 %
	–4,21 %

	
	Croația
	157,53
	0,98 %
	–18,38 %

	
	Grecia
	53,64
	0,33 %
	–10,60 %

	
	Italia
	1 606
	9,99 %
	–2,37 %

	
	Spania
	0
	0,0 %
	--

	Marea Nordului și Oceanul Atlantic
	
	12 254
	76,20 %
	6,08 %

	
	Danemarca
	4 534
	28,19 %
	–3,53 %

	
	Germania
	730
	4,54 %
	3,40 %

	
	Țările de Jos
	6 990
	43,47 %
	13,73 %

	Total
	
	16 081,591
	100,00 %
	3,63 %



La nivelul UE, producția de gaze și petrol în 2024 a crescut cu 3,63 % (cca. 563,6 ktep), comparativ cu 2023. În timp ce producția a scăzut în majoritatea țărilor, creșterea globală se datorează în principal unei creșteri cu + 13,8 % a producției în Țările de Jos, principalul producător din UE.

În 2024, 69 % din producția totală din UE măsurată în ktep a fost reprezentată de gaze, iar 31 % de petrol. 
Danemarca (3 143 ktep) a rămas cel mai important producător de petrol, urmată de Germania (719 ktep), Italia (389 ktep), Polonia (298 ktep), Țările de Jos (275 ktep) și Grecia (51 ktep). În ceea ce privește gazele naturale, Țările de Jos au rămas cel mai important producător (6 692 ktep), urmate de România (1 613 ktep), Danemarca (1 391 ktep) și Italia (1 217 ktep).

[bookmark: _Toc231993443]4.2 Inspecțiile, investigațiile, măsurile de asigurare a respectării legii și cadrul de reglementare din sectorul offshore
Autoritățile competente ale statelor membre au inspectat în mod regulat instalațiile offshore aflate sub jurisdicția lor în 2024 (a se vedea tabelul 3). Cu cât o țară are mai multe instalații offshore, cu atât numărul de inspecții pe care le efectuează în mod obișnuit este mai mare.
În comparație cu 2023, numărul total de inspecții în UE a scăzut (de la 435 la 371). Acest număr a scăzut, de asemenea, în majoritatea statelor membre. 
Tabelul 3: Inspecții offshore pe regiune și stat membru în 2024
	Regiune
	Țară
	Inspecții
	Zile lucrătoare petrecute la bordul instalației (durata deplasării nu este inclusă)
	Număr de instalații inspectate

	Marea Baltică
	
	2
	4
	3

	
	Polonia
	2
	4
	3

	Marea Neagră
	
	28
	204
	11

	
	Bulgaria
	0
	0
	0

	
	România
	28
	204
	11

	Marea Mediterană
	
	216
	280
	202

	
	Croația
	23
	40
	9

	
	Cipru
	0
	0
	0

	
	Grecia
	2
	20
	2

	
	Italia
	189
	219
	189

	
	Spania
	2
	1
	2

	Marea Nordului și Oceanul Atlantic
	
	125
	254,5
	83

	
	Danemarca
	24
	94,5
	24

	
	Germania
	3
	4
	1

	
	Țările de Jos
	98
	156
	58

	Total
	
	371
	742,5
	299[footnoteRef:6] [6:  O instalație poate fi inspectată de mai multe ori în cursul unui an de raportare; prin urmare, „numărul de inspecții” (371) este diferit de cel al „instalațiilor totale” (299), din cauza numărului de instalații dezafectate de-a lungul anului și a numărului de instalații care puse în funcțiune de-a lungul anului.] 




Articolul 18 din Directiva privind siguranța activităților offshore impune statelor membre să se asigure că autoritățile competente ale statelor membre au anumite drepturi și competențe în ceea ce privește operațiunile și instalațiile aflate sub jurisdicția lor. Printre aceste competențe se numără dreptul de a interzice exploatarea instalațiilor, dreptul de a solicita operatorilor să ia măsuri care să asigure respectarea gestionării riscurilor și dreptul de a lua măsuri care să asigure siguranța continuă a operațiunilor. 
În 2024, au existat trei investigații privind accidente majore. Dintre acestea, două sunt finalizate (Italia și Danemarca), iar una este încă în curs (Croația).
Nu au fost luate măsuri de asigurare a respectării legislației în cursul anului 2024. 
[bookmark: _Toc231993444]5.	INCIDENTE ȘI PERFORMANȚĂ ÎN MATERIE DE SIGURANȚĂ
Operatorii și proprietarii de instalații, precum și autoritățile competente ale statelor membre trebuie să raporteze un accident sau o situație de pericol grav (denumit „eveniment”). Pe de altă parte, un eveniment în sine poate fi clasificat în funcție de unul sau mai multe incidente. De exemplu, trebuie notificate două categorii de incidente pentru același eveniment în cazul în care a existat (a) o scurgere neintenționată de gaze care (b) a necesitat și evacuarea personalului. 
Statele membre au raportat 72 de evenimente[footnoteRef:7] în 2024, față de 44 în 2023: [7:  Obligația de raportare nu include anumite evenimente (de exemplu, pe cele care nu sunt legate de operațiuni).] 

· Danemarca – 21 de evenimente, un accident major[footnoteRef:8] (12 evenimente în 2023)[footnoteRef:9]. [8:  Scurgerea de gaze pe platforma Tyra East în legătură cu începerea producției în urma unei întreruperi a operațiunilor.]  [9:  În cazul Danemarcei, 14 incidente au constat în scurgeri neintenționate. 7 incidente nu s-au încadrat în nicio categorie în secțiunea 4.2. Anexa IX Categorii de incidente. ] 

· Croația – 8 evenimente, niciun accident major (8 evenimente în 2023)[footnoteRef:10]. [10:  În cazul Croației, dintre cele 8 evenimente, 5 au fost cauzate de scurgeri neintenționate, iar 3, de defecțiuni ale elementelor critice de siguranță și de mediu (SECE).] 

· Țările de Jos – 45 de evenimente, niciun accident major[footnoteRef:11] (24 de evenimente în 2023)[footnoteRef:12]. [11:  Accidentele majore cuprind incidentele care ar putea provoca decese sau vătămări grave (chiar dacă nu s-a înregistrat nicio astfel de consecință).]  [12:  În cazul Țărilor de Jos, incidentele au constat în 5 defecțiuni ale unui element critic de siguranță și de mediu (SECE) și în 40 de scurgeri neintenționate.] 

· Grecia – 4 evenimente[footnoteRef:13], niciun accident major (0 evenimente în 2023). [13:  În cazul Greciei, toate cele 4 incidente au fost defecțiuni ale unui element critic de siguranță și de mediu (SECE).] 

· Italia – un accident major[footnoteRef:14] (0 în 2023 și 0 evenimente). [14:  Italia a raportat un incident de coliziune a navelor.] 


Dintre incidentele care au avut loc în 2024, 81,94 % au constat în scurgeri neintenționate de gaze și/sau petrol și/sau substanțe periculoase, 16,67 % în defectarea unui element critic de siguranță și de mediu, și 1,39 % în coliziuni ale navelor. Niciunul dintre aceste incidente nu a condus la pierderi de vieți omenești. În fine, nu s-a raportat nicio pierdere a controlului asupra sondei și niciun accident de elicopter.

Tabelul 4: Incidente pe categorii (prevăzute în anexa IX la Directiva privind siguranța operațiunilor offshore) în 2024
	Categorie
	Total
	Pondere în totalul categoriei
	Pondere în totalul incidentelor
	Creștere relativă față de 2023

	(a)
	Scurgeri neintenționate – total
	59
	100 %
	81,94 %
	+55 %

	
	Incendii cauzate de petrol/gaze în stare de ardere
	0
	0 %
	0,00 %
	--

	
	Explozii cauzate de petrol/gaze în stare de ardere
	0
	0 %
	0,00 %
	--

	
	Gaze fără ardere 
	20
	34 %
	27,78 %
	+43 %

	
	Petrol fără ardere 
	8
	14 %
	11,11 %
	+14 %

	
	Substanță periculoasă 
	31
	52 %
	43,06 %
	+82 %

	(b)
	Pierderea controlului asupra sondei – total
	0
	0 %
	0,00 %
	–100 %

	
	Erupții
	0
	0 %
	0,00 %
	--

	
	Erupție/intrarea în funcțiune a sistemului de deviere
	0
	0 %
	0,00 %
	–100 %

	
	Defectarea unei bariere la sondă
	0
	0 %
	0,00 %
	--

	(c) 
	Defectarea unui element critic de siguranță și de mediu
	12
	100 %
	16,67 %
	300 %

	(d)
	Pierderea integrității structurale – total
	0
	0 %
	0,00 %
	--

	
	Pierderea integrității structurale
	0
	--
	0,00 %
	--

	
	Pierderea stabilității/flotabilității
	0
	--
	0,00 %
	--

	
	Pierderea poziției
	0
	--
	0,00 %
	--

	(e)
	Coliziuni de nave
	1
	100 %
	1,39 %
	NOU

	(f)
	Accidente de elicopter
	0
	--
	0,00 %
	--

	(g)
	Accidente mortale (*)
	0
	--
	0,00 %
	--

	(h)
	Vătămare gravă a cel puțin cinci persoane în același accident
	0
	--
	0,00 %
	--

	(i)
	Evacuarea personalului
	0
	--
	0,00 %
	--

	(j)
	Accidente de mediu
	0
	--
	0,00 %
	--

	Total
	72
	
	100,00 %
	+64 %

	(*) Numai dacă au legătură cu un accident major.
	



În UE, numărul total al incidentelor a crescut de la 44 în 2023 la 72 în 2024 (+64 %). Această diferență provine în principal din creșterea numărului de eliberări neintenționate de la 38 la 59 (+ 55 %) și de defecțiuni ale elementelor critice de siguranță și de mediu, de la 3 la 12 (300 %). Nu au fost raportate incidente care să implice pierderea controlului asupra sondei (comparativ cu trei în 2023). A fost raportată o coliziune cu o navă (nicio coliziune în 2023).
Eliberările neintenționate au vizat substanțe periculoase (17 incidente, 45 %), gaze (14 incidente, 37 %) și petrol (7 incidente, 18 %).
Două incidente au fost clasificate drept accidente majore în cursul anului 2024. Autoritățile competente ale statelor membre au evaluat, împreună cu operatorii, cauzele incidentelor pentru a stabili dacă erau necesare investigații sau măsuri de asigurare a respectării legii. Autoritățile nu au solicitat măsuri de asigurare a respectării legii.
6.	CONCLUZII
În 2024, în UE existau 324 de instalații petroliere și gaziere offshore. 
[bookmark: _Hlk224896736]Producția de petrol și gaze a crescut de la 15 518 ktep în 2023 la 16 082 ktep în 2024 (o creștere de 3,6 % a producției, comparativ cu o scădere de 4,6 % în 2023 față de 2022). Danemarca și Țările de Jos au produs 72 % din totalul petrolului și gazelor offshore ale UE. 
Comisia a evaluat siguranța operațiunilor petroliere și gaziere offshore din UE pe baza informațiilor furnizate de statele membre în conformitate cu Regulamentul de punere în aplicare. Acuratețea evaluării Comisiei depinde, așadar, de exactitatea acestor informații.
În 2024, autoritățile competente ale statelor membre și-au continuat eforturile de asigurare a unui nivel ridicat de siguranță în legătură cu operațiunile petroliere și gaziere offshore, prin inspectarea a 299 de instalații (față de 388 în 2023). În cursul anului 2024 nu au fost raportate măsuri de asigurare a respectării legii.
Numărul total al incidentelor a crescut de la 44 în 2023 la 72 în 2024. În 2024, au avut loc două accidente majore, în comparație cu niciunul în 2023. Nu a fost raportat niciun deces. Autoritățile competente nu au luat nicio măsură de asigurare a respectării legii. S-au produs 39 de vătămări[footnoteRef:15] și 13 vătămări grave[footnoteRef:16].  [15:  Italia 3, România 1, Danemarca 24 și Țările de Jos 11.]  [16:  Italia 8, Țările de Jos 1, Danemarca 4.] 

În concluzie, datorită inspecțiilor obligatorii și măsurilor luate, conform dispozițiilor Directivei privind siguranța operațiunilor offshore, activitatea autorităților competente ale statelor membre a condus din nou la operațiuni petroliere și gaziere offshore sigure.
Pentru a menține nivelul ridicat de siguranță, Comisia continuă să colaboreze îndeaproape cu Grupul autorităților offshore din Uniunea Europeană (European Union Offshore Authorities Group, EUOAG). EUOAG promovează bunele practici pentru executarea tuturor operațiunilor în condiții de siguranță și asistă autoritățile competente ale statelor membre reprezentate în cadrul grupului.

